Help eerder as kritiseer - Menings - Republikein
Sunday, August 09th, 11:07:15
Help eerder as kritiseer
Baie is die afgelope paar weke in redaksionele kolomme oor die reusebedrog in die visbedryf gesê.
Namibiërs het nog nie hul ewewig herwin ná dié vuishou in die maag nie.
Daar kan na dese nie twyfel bestaan oor gewone landsburgers se versadigingspunt vir korrupsie en wanbestuur nie.
Die verkiesingsuitslae het dit immers bewys.
Woede en verontwaardiging is een ding. Maar Namibiërs moet hulle nou afvra wat hulle gaan doen om seker te maak die integriteit van stelsels en prosesse word herstel.
Om ad infinitum van die kantlyn af kritiek na die ondersoekers, vervolgers en die regering te slinger, is nie die oplossing nie.
Die verwyt wat mnr. Paulus Noa, uitvoerende direkteur van die Teenkorrupsiekommissie (ACC), Namibië se “leunstoel-kritici” toeslinger, is nie ongegrond nie.
Dit is juis omdat die ACC in die verlede al voetfoute gemaak en bloutjies in hofsake geloop het, dat hy 'n waterdigte saak teen die vermeende kapers van ons nasionale visbronne móét bou.
En daarvoor het hy mense wat na aan die beskuldigdes beweeg het, of oor inligting beskik wat met die ondersoek sal help, nodig om na vore te kom.
Om 'n ingewikkelde bedrogsaak waarby talryke transaksies en waarskynlik 'n netwerk van frontmaatskappye en bankrekeninge betrokke is, in die hof te laat slaag, verg goeie bewysstukke en groot kundigheid.
Die ACC het Namibië se hulp hiermee nodig.
Pleks om vanuit jou leunstoel die ACC te kritiseer, doen liewer 'n beroep op die gewete van Namibiërs wie se inligting tot 'n skuldigbevinding in die hof kan lei.
Waterplan is welkom, maar werk wag
Volgens die plan stuur Suid-Afrika af op 'n watertekort teen 2030 indien nie daadwerklik opgetree word nie.
Suid-Afrika is 'n droë land en sal klimaatsverandering toestande nog laat versleg. Net 'n goeie strategie, slim tegnologie, kundigheid, knap mense, puik navorsing en inligtingstelsels, goeie wetgewing en 'n funksionele, gekoördineerde institusionele ekostelsel kan tot watersekerheid lei.
Sekerlik sou die Lesotho Hoogland-waterskema, waaraan bouwerk in die 1980's begin het, as 'n voorbeeld daarvan dien. Wanneer fase 2 van R22,9 miljard teen 2024 voltooi is, sal die skema 1 270 m³ water per jaar – teenoor 780 m³ tans – aan Suid-Afrika lewer. Daarsonder kán dit nie.
As 'n politiek gedrewe inisiatief bevat die nuwe meesterplan ook retoriek en onbeantwoorde vrae. Hoekom is die “onvoldoende bestuur” van die land se waterbronne toegelaat?
As munisipaliteite nie hul waterinfrastruktuur en skuldinvordering leer bestuur nie, is die plan doodgebore.